പ്രമുഖ ആത്മീയ നേതാക്കള് മോന്സന്റെ വ്യാജ പുരാവസ്തുക്കളുമായി വിദേശത്ത് കറങ്ങി നടക്കുകയായിരുന്നു പരാതിക്കാര് പറയുന്നു Begin typing your search... X പുരാവസ്തുക്കളുടെ തട്ടിപ്പില് അറസ്റ്റിലായ മോന്സണ് മാവുങ്കല് ആരെയും വിശ്വസിപ്പിക്കുന്ന തരത്തിലാണ് തട്ടിപ്പ് നടത്തിയിരുന്നതെന്ന് പരാതിക്കാര്. ഉന്നത ഉദ്യോഗസ്ഥരോടും രാഷ്ട്രീയക്കാരിലുമുളള സ്വാധീനം വിശ്വസിച്ചു. സിനിമാ മേഖലയിലെയും വ്യവസായി മേഖലയിലെയും പലരുടെയും പണം സമാനമായി നഷ്ടപ്പെട്ടിട്ടുണ്ട്. ആരും തുറന്നു പറയുന്നില്ല. ബാംഗ്ലൂരില് നിന്ന് 40 കോടിയോളം രൂപ മോന്സണ് പറ്റിച്ചിട്ടുണ്ടെന്നും ഇവര് പറയുന്നു. ആത്മീയ നേതാക്കള് മോന്സന്റെ വ്യാജ പുരാവസ്തുക്കളുമായി വിദേശത്ത് സന്ദര്ശിച്ചിട്ടുണ്ടെന്നും പരാതിക്കാരിലൊരാളായ എംടി ഷമീര് റിപ്പോര്ട്ടര് ടിവിയോട് പറഞ്ഞു. പ്രമുഖരായ ആത്മീയ നേതാക്കള് അവിടെ വന്നിട്ടുണ്ട്. അവര്ക്ക് ഇത്തരം സാധനങ്ങള് വാങ്ങി പണം നഷ്ടപ്പെട്ടിട്ടില്ല. പക്ഷെ അവര് ഇത്തരം സാധനങ്ങളുമായി വിദേശ രാജ്യങ്ങളിലും മറ്റുമൊക്കെ കറങ്ങി നടക്കുകയായിരുന്നു. അവരുടെ ബന്ധം വെച്ച് ഇത് വിറ്റു കൊടുക്കാന്. അത്തരം വിഷയങ്ങള് പറഞ്ഞാല് വലിയ രീതിയിലേക്ക് കാര്യങ്ങള് പോവുമെന്ന സ്ഥിതിയാണിപ്പോള്, എംടി ഷമീര് പറഞ്ഞു. നേരത്തെ അമൃതാനന്ദമയി അടക്കമുള്ളവര് മോന്സണൊപ്പം നില്ക്കുന്ന ചിത്രങ്ങള് പുറത്തു വന്നിരുന്നു. മോന്സണ് ക്രൈംബ്രാഞ്ച് കസ്റ്റഡിയിലിരുന്നും തങ്ങളെ ഭീഷണിപ്പെടുത്തിയതായി പരാതിക്കാര് വെളിപ്പെടുത്തി. രണ്ടു ദിവസത്തിനകം ഈ കേസില് നിന്നു താന് ഊരിവരുമെന്നും അതിനു ശേഷം കാണിച്ചുതരാമെന്നും പോലീസുകാര്ക്കു മുന്നിലിരുന്നു വെല്ലുവിളിച്ചുവെന്നു പരാതിക്കാരില് ഒരാളായ യാക്കൂബ് റിപ്പോര്ട്ടര് ടിവിയോടു പറഞ്ഞു. മോന്സനെതിരേ കൂടുതല് പരാതികള് ഉയര്ന്നു വരാത്തതിനു പിന്നില് ഈ കാരണമാണെന്നും യാക്കൂബ് വ്യക്തമാക്കി. ഉയര്ന്ന പോലീസ് ഉദ്യോഗസ്ഥരുടെ ഉള്പ്പടെ പേരും ബന്ധവും പറഞ്ഞാണ് മോന്സന്റെ ഭീഷണിയെന്നും അതിനായി പോലീസുകാരെത്തന്നെ ഉപയോഗിക്കുകയാണെന്നും അദ്ദേഹം കൂട്ടിച്ചേര്ത്തു. TAGS: Popular X TAGS: